Document ID: 32002D0268

Odločba Komisije
z dne 8. aprila 2002
o načelnem priznavanju popolnosti dokumentacije, predložene v podroben pregled zaradi morebitne vključitve nikobifena, tritosulfurona in bifenazata v Prilogo I k Direktivi Sveta 91/414/EGS o dajanju fitofarmacevtskih sredstev v promet
(notificirano pod dokumentarno številko K(2002) 1306)
(besedilo velja za EGP)
(2002/268/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [1], kakor je bila nazadnje spremenjena z Direktivo Komisije 2001/103/ES [2], in zlasti člena 6(3) Direktive,
ob upoštevanju naslednjega:
(1) Direktiva 91/414/EGS predpisuje razvoj seznama aktivnih snovi Skupnosti, registriranih za vključitev v fitofarmacevtska sredstva.
(2) Dokumentacija za aktivno snov nikobifen je bila 26. aprila 2001 predložena s strani podjetja BASF AG iz Nemčije pristojnim organom Nemčije na podlagi zahtevka za njeno vključitev v Prilogo I k Direktivi 91/414/EGS. Zahtevek za tritosulfuron je bil 8. junija 2001 predložen s strani podjetja BASF AG iz Nemčije pristojnim organom Nemčije. Zahtevek za aktivno snov bifenazat je bil 23. julija 2001 predložen s strani podjetja Crompton Europe Ltd pristojnim organom Nizozemske.
(3) Pristojni organi Nemčije in Nizozemske so Komisiji sporočili, da po predhodnem pregledu, dokumentacija za zadevne aktivne snovi vsebuje vse zahtevane podatke in informacije iz Priloge II k Direktivi 91/414/ES. Predložena dokumentacija vsebuje tudi vse zahtevane podatke in informacije iz Priloge III k Direktivi 91/414/EGS glede enega fitofarmacevtsega sredstva, ki vsebujejo zadevno aktivno snov. V skladu s členom 6(2) Direktive 91/414/ES sta zadevna vlagatelja dokumentacijo naknadno posredovala Komisiji, drugim državam članicam in Stalnemu odboru za zdravstveno varstvo rastlin.
(4) Uradno se potrdi, da dokumentacija načeloma vsebuje zahtevane podatke in informacije iz Priloge II in vsaj za eno fitofarmacevtsko sredstvo, ki vsebuje zadevno aktivno snov, izpolnjuje zahteve iz Priloge III k Direktivi 91/414/ES.
(5) Ta odločba ne posega v pravico Komisije, da od vlagatelja zahteva, da državi članici, ki je bila določena kot poročevalka, predloži dodatne podatke ali informacije v zvezi z zadevno snovjo z namenom razjasnitve določenih delov dokumentacije.
(6) Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO ODLOČBO:
Člen 1
Dokumentacija o aktivnih snoveh iz Priloge k tej odločbi, ki je bila predložena Komisiji in državam članicam z namenom vključitve teh snovi v Prilogo I k Direktivi 91/414/EGS, načeloma vsebuje vse zahtevane podatke in informacije iz Priloge II k Direktivi 91/414/EGS.
Dokumentacija vsebuje tudi vse zahtevane podatke in informacije iz Priloge III k Direktivi 91/414/EGS v zvezi z enim fitofarmacevtskim sredstvom, ki vsebuje zadevno aktivno snov, ob upoštevanju predlaganih načinov uporabe.
Člen 2
Države članice poročevalke čim hitreje, najkasneje pa v enem letu od notifikacije te odločbe, podrobno pregledajo zadevno dokumentacijo in poročajo Komisiji o izidih pregledov, skupaj s priporočili za vključitev ali nevključitev zadevne aktivne snovi v Prilogo I k Direktivi 91/414/EGS in vsemi s tem povezanimi pogoji. Država članica poročevalka vlagatelje obvesti o snoveh, navedenih v Prilogi k tej odločbi.
Člen 3
Ta odločba je naslovljena na države članice.
V Bruslju, 8. aprila 2002

Labels: 0
3
6